Queen Bitch

«Queen Bitch» er ein song skriven av David Bowie i 1971 for albumet Hunky Dory. Bowie var ein stor Velvet Underground-tilhengjar og skreiv songen som ei hyllest til bandet og Lou Reed. Han spelte inn «I'm Waiting for the Man» i 1967 (aldri offisielt utgjeven), samt BBC-opptak av denne songen på Bowie at the Beeb og konsertopptak på Live Nassau Coliseum '76 (som følgde 2010-utgåva av Station to Station).

Songen starta med Bowie som tel ned til den akustiske gitaren sin før det thrash-aktige gitarriffet til Mick Ronson kjem inn. Arrangementet til songen, med ei melodisk basslinje, ein stødig trommerytme, korte, forvrengde gitarakkordar og ein underdriven vokal av Bowie, er eit mønster for glamrock-stilen som skulle kome tydelegare fram på The Rise and Fall of Ziggy Stardust and the Spiders from Mars, oppfølgjaren til Hunky Dory i 1972. Sjølv om hovudriffet liknar Velvet Underground sin «Sweet Jane», er det faktisk henta frå Eddie Cochran sin «Three Steps to Heaven». (ein posthum singel som gjekk til topps i Storbritannia i 1960).

Teksten handlar om songaren som ikkje klarar å sitje stille på hotellrommet sitt, men stadig går bort til vindauga og ser ned på gata der ein mann sjekker opp ei dame. Det kan vere ein transvestitt eller ein prostituert, men songaren irriterer seg ikkje over eit svik, men over sjølve sjekkinga, der han syng «Oh God, I could do better than that!» («Herregud, eg kan gjere det der betre!»).

Riffet er eit ein enkel akkordprogressjon i C-G-F. Bowie startar først på 12-strengs akustisk gitar, før Mick Ronson kjem inn på sin elektriske. Tonen i gitaren er høgt og skitten. Riffet går gjennom heile songen, med berre ein liten variasjon i refrenget, og her er ingen gitarsoloar. 

Songen vart framført første gongen den 3. juni 1971 for BBC, og spelte han inn ein månad seinare for Hunky Dory.

Konsertversjonar
 Bowie spelte songen for BBC-showet Sounds of the 70s 18. januar 1972. Dette vart sendt 7. februar 1972 og i 2000 gjeven ut på albumet Bowie at the Beeb.
 Eit konsertopptak frå Santa Monica Civic Auditorium, 20. oktober 1972 kom ut på Santa Monica '72.
 Eit anna opptak frå Nassau Coliseum, Uniondale 23. mars 1976 kom ut på RarestOneBowie og seinare på deluxe-utgåva av Station To Station.
 Lou Reed spelte songen i lag med Bowie på 50-årsdagskonserten hans i New York City i januar 1997.
  The Arcade Fire har òg spelt songen i lag med Bowie.

Andre utgjevingar
 B-side til den britiske utgåva av singelen «Rebel Rebel» i februar 1974.
 B-side til den amerikanske utgåva av singelen «1984» i april 1974.
 Han vart gjeven ut som ei biletplate i Fashion Picture-samlinga.
 Han vert nytta i filmen The Life Aquatic with Steve Zissou.
 Songen finst i videospela Rock Band som kan lastast ned i lag med «Moonage Daydream» og «Heroes».
 Han vert nytta i videospelet skate.
 Han vert nytta i PS3-spelet MotorStorm: Pacific Rift
 Han vert nytta i filmen The Damned United frå 2009 og Neighbors.
 Han vert nytta i filmen Run Fatboy Run frå 2007. 
 Han vart nytta i ein trailer til filmen Milk frå 2006 og i ein scene i filmen. 
 Han var med i filmen Young Adult i 2011.

Andre versjonar
 Birdbrain - Let's Be Nice (1997)
 Broken Hippie (aka Golden Smog) - Konsertopptak (1997)
 Capsize 7 - Crash Course for the Ravers - A Tribute to the Songs of David Bowie (1996)
 Eater - The Album (1977)
 Green River - Rehab Doll (1988)
 The Hotrats - Turn Ons (2010)
 Seu Jorge spelte inn ein portugisisk versjon for filmen The Life Aquatic with Steve Zissou (2004)
 Frankenstein 3000 - Hero: The Main Man Records Tribute to David Bowie (2007)
 Rancid Vat - «Bowiecide»-singelen
 Lou Reed - Konsertopptak med Bowie
 Spiral Jetty - Band Of Gold
 The Unrehearsed - Live
 The Pilgrims - Live on Vermont CATV
 The Tragically Hip - spelte songen fleire gonger på World Container Tour
 Elf Power - Live in Ann Arbor, MI

Medverknade
David Bowie – vokal, akustisk gitar
Mick Ronson – elektrisk gitar, korvokal
Trevor Bolder – bassgitar
Mick Woodmansey – trommer

Kjelder 
Denne artikkelen bygger på «Queen Bitch» frå ,  den 1. mai 2011. 
 oppgav desse kjeldene:

Bakgrunnsstoff
 

David Bowie-songar
Songar frå 1971
Songar skrivne av David Bowie
Songar produserte av Ken Scott
Songar produserte av David Bowie